
MORGAN BACH 


s ? AIFAM 
YN YMDDIDDAN 


8 YN NGYLCH, 


Y FAM. 


“MonaAN bach, fy machgen anwyl, 
.^ Iê'r bachgen bach di-nam, 
Aros, rho dy glust i wrando 
Ar gynghorion dwys dy fam ; 
Paid a bod mor galon-galed, 
|“. Paid a'm gadael wrth fy hun, 
_ Heb.na brawd, na chwaer, na chydmar, 
^ Dan y tonau'n wael fy llun. 


MORGAN, 


Anwyl fam, 'rwyf yn eich caru, 
Mae fy mron yn foddfa laith, 
Pan b'wy'n meddwl am ffarwelio, 
A myn'd dros y moroedd maith, 
Ond 'rwyf wedi penderfynu 
Mynu gwel'd y gwledydd pell, 
Â myn'd draw i wlad Australia, 
, Er cael meddu bywyd gwell. 

“ Y FAM. 


O! fy anwyl fachgen serchog, * 
Tro'th feddyliau gwag i ffrwdd, 
Cyn y gwelot dir Australia, R 
Geill rhyw anffawd dd'odd i'th gwrdd ;ag 
Dichon daw rhyw aflwydd iti, i 
Geill y gwynt i chwythu'n gro's, 
Geill y llong i fyn'd yn ddarnau, 
Rhwng y creigiau ganol nos. 














MORGAN, . 


Gwir, fe allai imi ddigwydd, 
Lawer o ryw droion chwith, 
Ac fe allai gyda hyny, 
Na ddo'nc i'm cyfarfod byth ; 
Geill i'm dd'odd yn ddyn cyfoethog, d| 
A chyfrifol yn y wlad, BB. 
Ac o fendith fawr ìi chwithau, | î 
Fel bu Joseph gynt i'w dad. 


X FAM. 


Morgan anwyl, bydd yn dawel, 
Aros yma yn dy wlad, 
Cofia'r cyngor dwys difrifol i 
Gefaist gan dy dirion dad; J 
Roet yn addaw'r amser hyny, 
Bod yn dyner wrth dy fam, 
Ac y buaset yn gofalu 
Na chawn weled unrhyw gam, 


MORGAN. 


O! fy mam, 'rwy'n cofio hyny, 
Ac mi fyddaf at fy ngair, | 
Nid anghofiaf fyth mo honoch | 
Pan f'wy'i draw yn ngwlad yr aur ; | 





























Byddaf fyw yn fachgen sobr, 
A rhinweddol yn y wlad, 
Er mwyn cadw fy addewid 
A wnes gynt i'm tirion dad. 





Y FAM. 


Morgan bach pe cawn i feddu 
Aur Australia yn un swm, 
Yn ymddifad o'th gyfeillach, 
Bydd fy nghalon fel y plwm ; 
Cofio am dy eiriau difyr, 
Cofio am dy olwg iach, 
Cofio am y bronau sugnoaud 
Ac a fagodd Morgan bach,— 


u Cofio swn y traed yn cerdded 

; Mor ysgafned at y drws, 

Cofio'r gofal mawr oedd genyf 
Finau am fy machgen tlws, 

A wna imi syfrdanu, 
Heb un gobaith d'od yn well, 

Tithau Morgan bach yn dawel 
Draw yn nganol gwledydd pell, 


MORGAN. 


Anwyl fam, 'rwyf bron ymado, 
A ffarwelio a fy ngwlad, 
Deuwch gyda mi tua'r gladdfa 
I gael gweled bedd fy nhad ; 
Ni orweddaf yn ei ochr, 
| Â rho'f gusan ar y fan, 
| A rho'f ffarwel iddo'n dawel, 
| Hyd nes cwyd ei lwch i'r lan, 








Y FAM. 


Morgan bach, mae'n orchwyl caled 
I mi weled bedd dy dad, 

Ac wrth hyny'n gorfod 'madael 
A fy unig blentyn mad ; 

Tori'm calon wnaf o hiraeth 
'Nawr ar unwaith ar dy ol, 

Heb un gobaith caf fi weled 
Morgan bach yn dyfod 'nol., 


MORGAN. 


O! fy anwyl fam serchocaf, 
Dacw'r captain ar y bwrdd, 
Rhaid i'm calon laith hiraethlon 
I ffarwelio a myn'd ffwrdd ; 

Cofiwch fi yn eich gweddiau 
Hwyr a boreu gyda Duw, 

Gras y nef fo'n rhan 1 chwithau, 
Yw'm dymuniad tra fo'ch byw. 


Aberdar. ISAAC THOMAS. 








